Globalizarea tot mai complexă a fotbalului aduce probleme pentru majoritatea țărilor care vor să își țină jucătorii cu multiple pașapoarte, așa cum este și cazul naționalei României, care de-a lungul timpului a ratat o serie de jucători ce ar fi putut fi o nouă generație de succes.
Radu Martin Ștefan, un nume mai puțin cunoscut în fotbalul românesc, cel puțin până la acest moment, este un tânăr de 19 ani, născut la Madrid din părinți români, ce poate acoperi banda dreaptă.
Momentan, tânărul este încă eligibil pentru naționala României, întrucât nu a apucat să bifeze peste 3 meciuri în tricoul naționalei de seniori a maghiarilor, ceea ce ar putea să salveze situația pentru Răzvan Burleanu, candidat la șefia UEFA, cotat cu șanse mai mari chiar și decât Luis Figo.
Tânărul a debutat pentru naționala Ungariei U20 într-o partida amicală cu selecționata omonimă a Islandei, ce a fost disputată la Gyirmot, încheiată cu victoria maghiarilor, scor 2-0. Golurile gazdelor au fost marcate de doi jucători din campionatul intern, anume Adin Molnar (MTK Budapesta) și Milan Klausz (Szeged).
Aflat la debut, Radu Martin Ștefan a fost demn de laude, fiind apreciat de presa sportivă din Ungaria, precum și de staff-ul naționalei maghiare, ceea ce probabil îi va mai atrage o serie de convocări pe viitor.
Fundașul dreapta este crescut în Spania, acolo unde s-a și născut, mai precis la academia clubului Getafe, aflat în comunitatea madrilenă. La începutul anului 2023, Radu a acceptat oferta formației de primă divizie maghiară Kisvarda, bifând deja 11 partide pentru aceștia.
Fotbalistul cu cetățenie română, spaniolă și maghiară și-a ales drumul către fotbal îndreptat de către tatăl său, fost fotbalist la CS Olimpia Aiud, și a fost o opțiune pentru Federația Română de Fotbal, însă vecinii maghiar s-au mișcat mai rapid, oferindu-i șansa să debuteze.
FRF se află în față unei situații deja cunoscute, întrucât nu este primul caz în care un fotbalist apucă să debuteze pentru o altă națională, deși are pașaport românesc, așa cum s-a întâmplat în situația unor alți fotbaliști de perspectivă.
În același timp, Flavius Daniliuc (22 de ani, US Salernitana 1919) este unul dintre cele mai recente exemple, ce a strâns deja o partidă în tricoul naționalei Austriei, precum și Theo Corbeanu (21 de ani, Granada), fotbalist cu origini canadiene, care este coleg cu Alphonso Davies în naționala nord-americană, transferat chiar în iarnă de la Wolves de către spanioli.
De-a lungul timpului, naționala nu a putut beneficia de serviciile unor fotbaliști precum Daniel Boloca (25 de ani, Sassuolo) și Andrei Coubiș (20 de ani, AC Milan), ambii alegând națională de seniori a Italiei, dar pentru care nu au apucat încă să debuteze. Primul a și debutat sub tricolor, însă nu s-a acomodat în lotul condus de Edward Iordănescu.